Diari Oficial de la Generalitat Valenciana


Sumari del DOGV 5111, del 10-10-2005 (2005/10629)

Informació pública de l'alternativa tècnica de programa d'actuació integrada per gestió indirecta per al desenvolupament de la unitat d'execució 1 del sector SRA-28-Coto del Català.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10889


Organisme emissor
:   Ajuntament de Llíria

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta per al desenvolupament de la unitat d'execució 1 del sector SRA-28-Coto del Català. [2005/S10815]
  
En el Diari Oficial de la Generalitat Valenciana de 22 d'agost de 2005, i en el diari Levante de 25 d'agost de 2005, es va anunciar la informació pública per termini de 20 dies hàbils de l'alternativa tècnica de programa d'actuació integrada per gestió indirecta per al desenvolupament de la unitat d'execució 1 del Sector SRA-28-Coto del Català, de sòl urbanitzable residencial, que inclou memòria de programa i projecte d'urbanització, presentada per la mercantil Sector Residencial La Maimona, SLU, el termini d'exposició pública de la qual, computat des de l'última publicació per resultar més beneficiosa per als afectats, va finalitzar el 17 de setembre de 2005.
  
Comprovat que en la notificació als propietaris afectats s'ometeren les comunicacions als titulars de parcel·les adscrites al sector, per Decret número 2.423/2005, de 23 de setembre de 2005, i per a respectar els seus drets legals, es deixa sense efecte el termini de presentació de proposicions jurídicoeconòmiques a esta alternativa, i s'obri un nou termini de 20 dies hàbils, comptadors des del dia següent de la publicació d'este anunci en el Diari Oficial de la Generalitat Valenciana, perquè les persones afectades que hagen rebut la comunicació sobre la informació pública de l'esmentada alternativa tècnica de programa amb posterioritat al 17 de setembre d'enguany, i sols estes, puguen presentar alternatives tècniques en competència i les al·legacions que estimen oportunes.
  
Les proposicions juridicoeconòmiques es presentaran en plica tancada dins dels cinc dies hàbils següents al venciment del termini anterior. L'acte d'obertura de pliques se celebrarà el següent dia hàbil a la conclusió del termini per a presentar-les, exclosos els dissabtes, a les 13.00 hores, i a la seu de l'Ajuntament, i d'açò s'alçarà acta sota la fe pública del secretari general i davant de dos testimonis.
  
En cas que es presenten alternatives tècniques en competència, i si complixen les condicions legals, se sotmetran a informació pública per termini de 20 dies hàbils, als sols efectes d'al·legacions, d'acord amb el que establix la Llei Reguladora de l'Activitat Urbanística, i es posposarà el termini de cinc dies hàbils per a la presentació de proposicions juridicoeconòmiques al venciment de nou termini, la qual cosa es farà pública oportunament.
  
Totes les actuacions podran ser objecte de consulta i al·legació pels interessats, durant els 10 dies hàbils següents de l'obertura de pliques. Cosa que es fa pública, en compliment del que establix la Llei Reguladora de l'Activitat Urbanística.